Publication: Magyar Közlöny
Issue: MK-1998-43 (Year: 1998, Number: 43)
Era: 1990-2004
Section: a 105/1998. (V. 23.) Korm. rendelethez
Paragraph Index: 458

1. a) pontjában foglaltakra is tekintettel — önálló alkotói egyéniségük sajátosságait felismerve képesek aktív, kreatív jelenlétre az információs társadalom kulturális szféráiban, továbbá képesek a művészi kifejezés különböző technikáinak, eszközeinek, módszereinek, funkcióinak együttlátására, s ezen belül egy vagy több tradicionális képzőművészeti eljárás művészileg értékelhető gyakorlati alkalmazására, ismerik és képzőművészeti kontextusban tudják használni az új, technikai médiumokat (fotó, film, video, kom- 1998/43. szám puter) nemcsak kezelői, hanem alkotói szinten is, jártasak az egyetemes és magyar kultúra történetében, különösképpen a XX. századi képzőművészetben megjelent műformák és művészeti technikák (mint például a fotó-kinetikus és elektronikus művészetek, intermédia, installációs-, környezet- és akcióművészet, új kommunikációs technikák, képzőművészeti határterületek), valamint e művészeti-tudományos változásokból adódó kérdések lényegének és ezek gyökereinek vonatkozásában, azonkívül képesek ismereteik átadására előadói, gyakorlatvezetői, publicisztikai szinten, illetve tevékenységük lényegének megfogalmazására.

Source: https://magyarkozlony.hu/hivatalos-lapok/389398b7996f8e260d397e869ff09d82f3930003/dokumentumok/0e8915aebd898e1945226a56b68b4f85df56cf88/letoltes